[{"text_idx": "#000000", "text": "Ma olen plaane tegev inimene. Su\u0308stemaatiline. Ka mu loovus on korrastatud. Armastan ka neid hetki, mil loovus metsikul kombel valla pa\u0308a\u0308seb. Improviseerides. Kirjutamismo\u0303tted hiilivad ligi ka ta\u0308iesti suvalistes kohtades. Kui mo\u0303istus on tu\u0308hika\u0308igul. Igavad koosolekud. Jalutuska\u0308igud. Kui ma annan endale aega ja vo\u0303imaluse ideedel tulla. Ligihiilivaid mo\u0303tteid ei saa kontrollida, aga usun, et enda u\u0308mber su\u0308steeme luues tekitan ma neile raamistiku ja annan vo\u0303imaluse tulla. Kui keskkond on soodne, vo\u0303ivad vo\u0303rsuda igasugused imetaimed."}, {"text_idx": "#000003", "text": "Ma olen aus. Ma ei pea su\u0308steeme kurjuse ka\u0308silasteks. Su\u0308steemid aitavad ja\u0308relmo\u0303ttena metsikut loovust taltsutada. See, mis su\u0308nnib palavikulises loometuhinas, saab konkreetsema kuju su\u0308steemi sisenedes. Eksisteerides aga enne loomeprotsessi algust, vo\u0303imaldavad su\u0308steemid leida alguspunkti. Loovus ei su\u0308nni o\u0303hust. Samuti ei pea loovus ilmtingimata ta\u0308hendama ta\u0308iesti nullist leiutamist. Olen veendunud, et loovus on suures osas ka olemasoleva su\u0308nteesimine. Eri allikate kombineerimine vo\u0303imaldab jo\u0303uda kasulike ja erakordsete lahendusteni. Sestap on ta\u0308htis end esmalt erinevatel viisidel ta\u0308ita, koguda materjali, millest loovusmaagia ja pu\u0308hendumise abil midagi erakordset luua."}, {"text_idx": "#000004", "text": "Esmajoones pean end loovaks isikuks ning seda kinnitab isegi isiksuse tugevuste test (soovitan seda testi ko\u0303igile, kes tahavad iseenda kohta midagi enamat teada saada, u\u0308lihea ja teadusel po\u0303hinev). Aga ma ei karda su\u0308steeme. Vo\u0303iks isegi o\u0308elda, et rakendan loovust su\u0308steemide tekitamiseks. Mulle meeldib, kui igal asjal mu kodus on oma koht."}, {"text_idx": "#000005", "text": "Selles osas toetab mind ka kuulus korrastamisguru Marie Kondo. Su\u0308steemid u\u0308mbritsesid mind juba enne tema raamatu lugemist. \u201cThe Life-Changing Magic of Tidying Up: The Japanese Art of Decluttering and Organizing\u201d ehk raamat korrastamise kunstist tugevdas mu veendumust su\u0308steemide olulisusest. Su\u0308steemidega kodu pole ko\u0303igest korras kodu. Korrastatus kandub edasi ka mo\u0303tteviisi ja aitab olla o\u0303nnelik. Ma kaalun, kas vajan teatud esemeid, kogemusi, inimesi... Valin va\u0308lja vaid need, mis/kes mulle ro\u0303o\u0303mu tekitavad. Elu on liiga lu\u0308hike, et seda o\u0303nnetult elada. U\u0308htlasi pu\u0308u\u0308an vabaneda u\u0308leliigsest. Mina olengi see veider inimene, kes tunneb perversset ro\u0303o\u0303mu, kui avastab sokkidest suured augud \u2013 see ta\u0308hendab, et saab u\u0308he sokipaari a\u0308ra visata ning natuke ruumi juurde. Sokivarud on mul korralikud. Ei tohiks juhtuda, et millalgi pole midagi jalga panna."}, {"text_idx": "#000006", "text": "Mille olen siis oma elus su\u0308steemidesse paigutanud?"}, {"text_idx": "#000007", "text": "Ma ise olen ko\u0303ige sellega nii harjunud, et vo\u0303tan oma koduseid su\u0308steeme enesestmo\u0303istetavalt. Kiire elutempo juures vo\u0303imaldavad need mul to\u0303husalt tegutseda. Ma ei pea kodus sihitult ringi jooksma. Ma saan ko\u0303ik tehtud. Kuna mulle meeldib suurelt ette vo\u0303tta, pole need su\u0308steemid minu jaoks pingutus, vaid tohutud abilised. Isegi nende loomine oli va\u0308ga po\u0303nev. Kohati olen suisa unustanud, et need mul olemas on. Ma tegin korra otsuse need luua ja nu\u0308u\u0308d ei pea ma asju a\u0308ra pannes enam kunagi otsustama, kuhu miski asetada. Igal asjal on oma ettena\u0308htud paik. Gretchen Rubin kirjeldas seda oma harjumustest ko\u0303nelevas teoses \u201cBetter Than Before\u201d kui otsust mitte otsustada (\u201cdecide not to decide\u201d)."}, {"text_idx": "#000008", "text": "Ma ei kuluta tahtejo\u0303udu kodu korrastamisele, su\u0308steemid teevad ko\u0303ike minu eest. Minu jaoks on need elu normaalsed osad, sama loogiline kui iga pa\u0308ev hammaste pesemine. Kui hakkan aga kellelegi kirjeldama, kuidas olen oma elu korraldanud, taipan alles, kui paljude su\u0308steemidega end u\u0308mbritsen."}, {"text_idx": "#000010", "text": "lu\u0308hikeste varrukatega pluusid, T-sa\u0308rgid, topid\nigasugused muud pu\u0308ksid, seelikud ehk \u201calumine ots\u201d"}, {"text_idx": "#000011", "text": "spordisokid (koledamad: tossude sisse peidetud)\ntavalised sokid (ilusamad: nendega vo\u0303ib ku\u0308lla minna, sest seal tuleb jalatsid eemaldada)"}, {"text_idx": "#000012", "text": "sukad (sukapu\u0308ksid ripuvad spetskonstruktsiooni ku\u0308ljes riidekapis)"}, {"text_idx": "#000015", "text": "loovkirjutamise teemalised raamatud ja o\u0303pikud\neneseabi ja psu\u0308hholoogia: motivatsioon, harjumused, isiksusetu\u0308u\u0308bid, juhtimine, teadlikkus\ntoitumine, sporditoitumine, trenn (tervisliku elu teooriad, Patrick Holford jne.)\nreisiraamatud (Lonely Planet + mo\u0303ned ko\u0303vakaanelised rohkete piltidega raamatud)"}, {"text_idx": "#000018", "text": "igapa\u0308evasemad asjad va\u0308ljas aknalaual (makaronid, riis, kaerahelbed)\nspordijoogipulber, energiageelid, vitamiinid, mineraalid ehk lisandid\nkuivained eine valmistamiseks (riisivarud, la\u0308a\u0308tsed jne.)\nku\u0308psetamiskraam (jahud, kakaopulber, suhkruasendaja, ku\u0308psetuspulber jne.)"}, {"text_idx": "#000021", "text": "Oma koht on ka ka\u0308sito\u0308o\u0308tarvetel (va\u0308rviline paber, litrid, kuuma liimi pu\u0308stol jne.), triikraual, tolmuimejal jne. Neid ma aga su\u0308steemide all va\u0308lja ei toonud. Su\u0308steeme saab moodustada asjadest, mis jagunevad kategooriatesse. Mida on rohkem kui u\u0308ks. Su\u0308steem koosneb osadest. Ometigi on ka muudel nimetatud asjadel minu kodus oma konkreetne koht olemas. Ja kui see koht ei toimi? Leiutan loovalt uue lahenduse, mis mind kuidagi ei kriibi!"}, {"text_idx": "#000023", "text": "Kooskirjutamise harjumusest ja aruteludest kasvas va\u0308lja podcast Kirjutamiskohting. Mida see endast kujutab? Mine kuula Spotifyst vo\u0303i mo\u0303nest muust keskkonnast."}, {"text_idx": "#000026", "text": "\u201cKirjutamiskohtingu\u201d podcasti 3. osas vestlesime kirjutamisharjumuse kujundamisest. Kuidas mo\u0303jutab isiksuse tu\u0308u\u0308p harjumuste kujundamist? Kes oled sina?"}, {"text_idx": "#000028", "text": "Kirjutamisa\u0308revus \u2013 kuidas sellest u\u0308le saada?"}, {"text_idx": "#000029", "text": "A\u0308revus on teema, mida valmistasime mo\u0303nes mo\u0303ttes va\u0308ga kaua ette. Arutasime juba aasta tagasi, et tahame teha podcasti a\u0308revusest, ta\u0308psemalt on teemaks kirjutamisa\u0308revus. Ma ei teagi, kas meid valdas mingisugune a\u0308revus vo\u0303i mingi muu hirm, et me sellega nii kaua venitasime. Viimaks vo\u0303tsime ka\u0308tte ja tegime lihtsalt a\u0308ra! See on ka u\u0308ks peamisi nippe a\u0308revusega..."}, {"text_idx": "#000030", "text": "Loe edasi Kirjutamisa\u0308revus \u2013 kuidas sellest u\u0308le saada?Continue"}, {"text_idx": "#000031", "text": "Kirjutamisblokid: mis need on ja kuidas sellest jurast va\u0308lja tulla?"}, {"text_idx": "#000032", "text": "Kui oled va\u0308hegi loovalt kirjutamisega tegelenud, siis kirjutamisblokk on to\u0303ena\u0308oliselt u\u0308hel vo\u0303i teisel hetkel end su teele u\u0308les seadnud. Kohati tundub, et kirjutamisblokke mainitakse igas filmis vo\u0303i raamatus, kus tegelaseks on kirjanik. Kas sellest vo\u0303ib ja\u0308reldada, et need on kirjutamisprotsessi loomulikud osad? Jah. Samas ei tasu kirjutamisblokke ega mis tahes muid loovusblokke karta. Need on..."}, {"text_idx": "#000033", "text": "Loe edasi Kirjutamisblokid: mis need on ja kuidas sellest jurast va\u0308lja tulla?Continue"}, {"text_idx": "#000034", "text": "Koroona on paljudes inimestes ergutanud argiloovust. Kevadel pani see ka minus mingi uue jo\u0303u liikuma ning u\u0308llataval kombel sai minust treener."}, {"text_idx": "#000037", "text": "Kirjutamisbloki mo\u0303iste on tuttav nii filmidest kui ka mis tahes vestlusest loova inimesega. Kohati tundub, et see on kirjutamisprotsessi igiomane osagi. Kui kirjutad, siis u\u0308hel hetkel kohtad blokki. Hetke, mil sa enam ei suuda, ei taha kirjutada. Blokk on sunniviisiline seisak, millel on pigem mo\u0303ru maitse juures. Selle ko\u0303rval eksisteerib aga ka teine mo\u0303iste: kirjutamispaus...."}, {"text_idx": "#000038", "text": "Loe edasi Kirjutamispaus on teadlik valik, mitte loomeblokkContinue"}]